επι στρατωνος αρχοντος εν δελφοις πυλαιας οπωρινης ιερομνημονουντων αιτωλων βουθηρα καλλια φρικωνος αλκιαδα αποκια. δελφων αθαμβου αμεινια φωκεων πυλητος καφισια λοκρων φρικου αλπωνιου βοιωτων δαμοφιλου κλεωνδα ευβοεων αμφικρατους χαλκιδεος αθηναιων ιερωνυμου ε[πι]δαυριων λαφιλου επειδη ευδοξος επιδοξου αργειος προσελθων προς τους ιερομνημονας επηγγειλατο τωι θεωι εις τον αγωνα πυθιοις τον γυμνικον κατασκευασας εκ των ιδιων αναλωματων δωσξιν ασπιδας επιχαλκους ποικιλας ενδρομιδας δεκα δεδοχθαι τοις ιερομνημοσιν δουναι ευδοξωι προδικιαν και ασφαλειαν και επιτιμαν καθα και τοις αλλοις διδονται αι προδικιαι και αυτωι και εκγονοις και χρημασι τοις αυτου επειδη φαινεται τον θεον ευεργετηκως. επιμελεισθαι δε ευδοξον και τους εκγονους αει εις τα πυθια οπως λαμπραι εις τον αγωνα παραφερωνται αι ασπιδες επισφραγισασθαι δ αυτωι και κηρυκειον επιγεγραμμενον ιερον του απολλωνος του πυθιου δουναι δε τους δελφους ευδοξωι και θησαυρον οπου τα οπλα θησει.
Phokis — Delphi — 271 BC — FD 2:[Stade]153,13 — SEG 29.453[10]
 271 BC 